Млечки

[thumb|десно|400px|Цијациум од ''[Euphorbia tridentata*: *'b**-прицветни листови, **i**- [[соцветие]], **g**- нектарни жлезди, **ag**- додатоци на жлездите, **bo**- мали прицветни листови (брактеоли), **mf**- машки цвет, **jmf**- млад машки цвет, **а**- антери, **pmf**- цветна дршка на машкиот цвет, **ff**- женски цвет, **о**- плодник, **s**- разграноци на устенцето, **pff**- цветна дршка на женскиот цвет.]]

**Млечки*' () — големо [[семејство (биологија)|семејство]] на [[цветни растенија]] со 300 [[род (биологија)|родови]] и околу 7.500 видови. Повеќето од претставниците се [[Тревесто растение|тревести]], но некои (особено оние од тропските предели) можат да бидат и [[грмушка|грмушести]] или [[дрвенесто растение|дрвенести]]. Некои се [[сочници|сочнички]] видови и се многу слични на [[кактус]]ите.

Ова семејство главно се среќава во тропските региони (најбројни се во [[Индокина]] и [[Малаја]], како и во тропска [[Америка]]). Постои голема разновидност на видови и во тропска Африка, но тука овие растенија не се толку абундантни како во претходно споменатите региони. Меѓутоа, родот *Euphorbia* има претставници и во нетропските делови од светот, како на пример во [[Средоземје]]то, [[Близок Исток|Блискиот Исток]], [[јужна Африка]] и јужните делови од [[САД]].

== Морфолошки одлики ==

[[Лист]]овите се последователни, ретко наспрамни, со [[Прилисник|прилисници]]. Обично се прости, но доколку се сложени, тие се секогаш пересто насечени. Прилисниците може да се редуцирани до влакна, жлезди или боцки, или пак да отсуствуваат (кај сочничките видови).

Радијално симетричните [[цвет]]ови се еднополни, при што машките и женските цветови најчесто се наоѓаат на истото растение. Постои голема разнообразност во градбата на цветовите. Тие може да се еднодомни или дводомни. Бројот на [[Прашник|прашниците]] се движи од 1 до 10 (па и повеќе). Женските цветови се со потцветен [[плодник]].

Родовите во племето *Euphorbieae*, односно подплемето *Euphorbiinae* (*Euphorbia* и нејзините сродници) покажуваат високоспецијализирана градба на цветот од типот на [[псеуданциум]] ("лажен цвет" составен од неколку вистински цветови). Овој вид на псеуданциум е познат како [[цијациум]]. Тој обично претставува мало чашковидно [[соцветие]] кое се состои од споени прицветни листови и периферни нектарни жлезди кои опколуваат прстен од машки цветови, од кои секој претставува по еден прашник. Во средината на цијациумот се наоѓа женскиот цвет составен од еден [[плоден лист]] со разгранети устенца. Целиот овој аранжман претставува еден единствен цвет.

[[Плод]]от најчесто е [[шизокарп]], а понекогаш [[костелка]]. Најтипичен шизокарп е т.н. *регма*, инкапсулиран плод со три или повеќе клетки, од кои секоја се поделува и се отвора во одделни делови, по што се распукнува експлозивно, раширувајќи ги малите семиња.

Семејството содржи многу разновидни [[фитотоксин]]и, како што се дитерпенски [[естер]]и, [[алкалоид]]и, [[гликозид]]и и токсини од типот на [[рицинус]].

== Поважни родови ==

Подолу е дадена список на поважните родови од ова семејство според традиционалната класификација. Треба да се има предвид дека одредени родови се сместени во други семејства (како *Phyllanthaceae* et *Putranjivaceae'') според филогенетската класификација на растенијата.

## Наводи

## Надворешни врски

* Податоци за млечките — GRIN 
* 


Категорија:Малпигиовидни
Категорија:Отровни растенија